Source: http://www.tisr.sk/sk/posudzovanie-zhody-podla-zak-c-264/1999-z-z/nariadenie-vlady-sr-c-349-2010-z-z.html
Timestamp: 2018-02-21 20:40:08+00:00

Document:
Navigácia: Úvod > Posudzovanie zhody > Nariadenie vlády SR č. 349/2010 Z. z. - detské ihriská a prostriedky ľudovej zábavy
Každý výrobca vyrábajúci na Slovensku a umiestňujúci na slovenský trh svoje výrobky zariadení detských ihrísk a prostriedkov ľudovej zábavy musí vydať vyhlásenie o zhode na takéto výrobky len na základe posúdenia zhody autorizovanou osobou.
Technická inšpekcia, a.s. je držiteľom rozhodnutia o autorizácii č. 2011/800/002300/00368 na základe ktorého je autorizovanou osobou na posudzovanie zhody prostriedkov ľudovej zábavy a zariadení detských ihrísk v zmysle NV SR č. 349/2010 Z.z. v nadväznosti na zákon č. 264/1999 Z.z., podľa ktorých je výrobca alebo jeho splnomocnenec povinný na určenom výrobku pred jeho prvým uvedením na trh a do prevádzky vykonať posúdenie zhody autorizovanou osobou.
Prostriedok ľudovej zábavy – zariadenie aktivované ľudskou silou, ľudskou hmotnosťou, elektricky, pneumaticky, hydraulicky, mechanicky alebo pomocou iných zdrojov energie, ktoré je určené na zábavu alebo hru.
Zariadenie detského ihriska – zariadenie a konštrukcia vrátane dielcov a konštrukčných prvkov, s ktorými, v ktorom alebo na ktorom sa dieťa môže hrať vnútri alebo vonku, samostatne alebo v skupine podľa pravidiel hry, ktoré sa môžu kedykoľvek meniť.
Ako postup posudzovania zhody sa môže použiť postup podľa § 12 ods. 3 písm. b) a c) zákona č. 264/1999 Z.z. a ak sa výrobok nevyrába sériovo použije sa postup podľa § 12 ods. 3 písm. g) zákona.
Na výrobok, ktorý sa vyrába sériovo a je posudzovaný v zmysle § 12 ods. 3 písm. b) sa ako záverečný doklad po splnení ustanovení NV SR č. 349/2010 Z.z. a technických noriem vydá certifikát typu a následne sa dohľadom raz ročne kontroluje, či výroba prebieha v zmysle certifikovaného typu podľa § 12 ods. 3 písm. c).
Na výrobok, ktorý sa nevyrába sériovo a je posudzovaný v zmysle § 12 ods. 3 písm. g) sa ako záverečný doklad po splnení ustanovení NV SR č. 349/2010 Z.z. a technických noriem vydá certifikát zhody.
Výrobca si na základe týchto dokumentov následne vydá vyhlásenie o zhode podľa §5 NV SR č. 349/2010 Z.z.
Technická inšpekcia disponuje skúšobnými telesami na kontrolu nebezpečných miest detského ihriska kde môže dôjsť k zachyteniu hlavy, trupu, končatín, prstov a odevu dieťaťa ako aj kompletnou sadou noriem radu STN EN 1176 a 1177.
Všetky ďalšie potrebné informácie Vám poskytneme na nasledovných kontaktoch:
Pracovisko Bratislava:
Ing. Samuel Maljarčik / 0905 808 079, maljarcik@tisr.sk
Ing. Zdena Bajnerová / 02 57267031, bajnerova@tisr.sk
Pracovisko Nitra:
Ing. Zuzana Ivančíková / 0905 808372, ivancikova@tisr.sk
Ing. Ingrid Mistríková / 037 7920738, mistrikova@tisr.sk
Ing. Danica Barnová / 048 4722628, barnova@tisr.sk
Ing. Michal Bihúň / 048 4722625, bihun@tisr.sk
Ing. Jana Matvejová / 055 7208 131, matvejova@tisr.sk
Ing. Gabriela Krišková / 055 7208130, kriskova@tisr.sk

References: § 12
 § 12
 § 12
 § 12
 § 12
 §5